
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου252 

22 Οκτωβρίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

376. Οργάνωση της Γραμματείας της Εθνικής Επιτρο¬ 


πής για τα Δικαιώματα του Ανθρώπου. 1 

377. Τροποποίηση του εδαφ. β'του άρθρ.13ατου κα¬ 

νονισμού λειτουργίας του Ταμείου Συντάξεων 
του Προσωπικού της Τράπεζας της Ελλάδος. 2 

378. Τροποποίηση του Π.Δ. 342/2000 (ΦΕΚ 296 Α’) 
«Αύξηση του ανωτάτου ορίου του ευεργετικού 


υπολογισμού ημερών ποινής καταδίκων και υπο¬ 


δίκων λόγω εργασίας» και του Π.Δ. 107/2001 
(ΦΕΚ 97Α’) «Ευεργετικός υπολογισμός ημερών 
ποινής καταδίκων και υποδίκων για εργασία ή 
απασχόληση σε προγράμματα ή σπουδές». 3 

379. Διορισμός ή πρόσληψη πολιτών της Ευρωπαϊκής 
Ένωσης στο Υπουργείο Εμπορικής Ναυτιλίας.... 4 

380. Αύξηση ορίων προστίμου του άρθρου 45του Ν.Δ. 

187/73. 5 

381. Κύρωση Κανονισμού περί μεγίστου χρόνου απα¬ 

σχόλησης πληρωμάτων Ε/Γ και Ε/Γ-Ο/Γ ταχυπλό¬ 
ων πλοίων. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 376 
Οργάνωση της Γ ραμματείας της Εθνικής Επιτροπής για 
τα Δικαιώματα του Ανθρώπου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 8 παρ. 2 του Ν. 2667/1998 «Σύσταση 
Εθνικής Επιτροπής για τα Δικαιώματα του Ανθρώπου και 
Εθνικής Επιτροπής Βιοηθικής» (Α' 281). 

β) Του άρθρου 29Ατου Ν. 1558/1985 (Α' 137), όπως προ¬ 
στέθηκε με το άρθρο 27του Ν. 2081/1992 (ΑΊ54) καιαντι- 


καταστάθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

2. Την υπ’ αριθμ. Δ/ΔΚ/Φ1/2/11187/12.5.2000 απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης για την ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης Λεωνίδα Τζανή και Κωνστα¬ 
ντίνο Καϊσερλή (Β' 630). 

3. Την υπ’ αριθμ. 1039386/441/Α0006/2000 απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων στους Υφυπουργούς Οικονο¬ 
μικών (Β 571). 

4. Το γεγονός ότι από τις ρυθμίσεις του παρόντος δια¬ 
τάγματος προκαλείται ετήσια δαπάνη σε βάρος του κρα¬ 
τικού προϋπολογισμού ύψους 12.040.000 δραχμών. 

Η ανωτέρω δαπάνη θα αντιμετωπισθεί από τις πιστώ¬ 
σεις της Γ ενικής Γ ραμματείας του Υπουργικού Συμβουλί¬ 
ου, φορέας 23 - 640. 

5. Την υπ’ αριθμ. 351/2001 γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 
Εξωτερικών και Δικαιοσύνης και των Υφυπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομικών, αποφασίζουμε: 

Άρθρο 1 

Η προβλεπόμενη από το άρθρο 1 παρ. 3 του Ν. 2667/ 
1998 Γραμματεία της Εθνικής Επιτροπής για τα Δικαιώ¬ 
ματα του Ανθρώπου αποτελεί αυτοτελή μονάδα της Γενι¬ 
κής Γ ραμματείας του Υπουργικού Συμβουλίου, υπαγόμε¬ 
νη απευθείας στον Πρόεδρο της Επιτροπής, ο οποίος και 
ελέγχει τη λειτουργία της. 

Άρθρο 2 

1. Η Γ ραμματεία της Εθνικής Επιτροπής για τα Δικαιώ¬ 
ματα του Ανθρώπου είναι αρμόδια για τη γραμματειακή, 
τεχνική και διοικητική εν γένει υποστήριξη της Επιτροπής, 
ώστε να επιτευχθεί η ικανοποίηση των οργανωτικών και 
λειτουργικών αναγκών για την άσκηση του έργου της και 
να καταστεί πρόσφορη και ευχερής η εκτέλεση των θε¬ 
σμικών της υποχρεώσεων. 

2. Ειδικότερα, στην αρμοδιότητα της Γ ραμματείας ανήκει: 
α) Η διοικητική και γραμματειακή προπαρασκευή των 

θεμάτων που αποτελούν αντικείμενο των συζητήσεων 
των συνεδριάσεων της Επιτροπής. 

β) Η τήρηση πρωτοκόλλου εισερχομένων και εξερχομέ- 
νων εγγράφων της Επιτροπής, η διακίνηση της αλληλο¬ 
γραφίας και η αναπαραγωγή εγγράφων και εντύπων. 

γ) Η κοινοποίηση της ημερήσιας διάταξης στα μέλη της 
Επιτροπής, καθώς και η πρόσκληση των μελών για να πα- 
ραστούν στις συνεδριάσεις της Επιτροπής και των Τμη¬ 
μάτων της. 

δ) Η σύνταξη των πράξεων, αποφάσεων, εισηγήσεων, 
γνωμοδοτήσεων και εκθέσεων της Επιτροπής. 

ε) Η γραμματειακή εξυπηρέτηση των συνεδριάσεων 
της Επιτροπής, η τήρηση των βιβλίων πρακτικών των συ¬ 
νεδριάσεων, καθώς και των βιβλίων πράξεων-αποφάσεων 
του Προέδρου της Επιτροπής. 

στ) Η οργάνωση, η ορθολογική ταξινόμηση και διαρκής 
ενημέρωση του αρχείου της Επιτροπής, ηλεκτρονικού ή 
μη, καθώς και η οργάνωση και ο εμπλουτισμός της τρά¬ 
πεζας δεδομένωντης. 

ζ) Η δακτυλογράφηση κάθε είδους κειμένων, η εφαρ¬ 
μογή πληροφοριακών συστημάτων και η συλλογή δεδο¬ 
μένων από τράπεζες πληροφοριών του Εσωτερικού και 
του Εξωτερικού για την παροχή πληροφοριών που σχετί¬ 
ζονται με το έργο της Επιτροπής. 

η) Η ανάπτυξη συνεργασίας με αντίστοιχους εθνικούς 
και διεθνείς οργανισμούς ή ιδρύματα, που διαθέτουν, τη¬ 
ρούν ή επεξεργάζονται πληροφοριακά δεδομένα, άμε¬ 
σου ενδιαφέροντος των λειτουργιών της Επιτροπής. 

θ) Η μέριμνα για τη φύλαξη των κτιριακών εγκαταστά¬ 
σεων, του εξοπλισμού και του υπηρεσιακού υλικού της 
Επιτροπής και της Γ ραμματείας, η επιμέλεια καθαρισμού 
των χώρων αυτής και η μέριμνα για τη λειτουργία του τη¬ 
λεπικοινωνιακού υλικού και των λοιπών μέσων επικοινω¬ 
νίας της Επιτροπής. 

ι) Κάθε άλλο ζήτημα που αφορά την πρακτική πλευρά 
της λειτουργίας της Επιτροπής. 

3. Ειδικά ο Γραμματέας της Επιτροπής : 

α) Παρίσταταιστις συνεδριάσεις της καιτηρεί πρακτικά, 
β) Οργανώνει τις διεθνείς σχέσεις, καθώς και την επι¬ 
κοινωνία της Επιτροπής με τους πολίτες, τους φορείςτου 
δημόσιου και ιδιωτικού τομέα και τα ΜΜΕ. 

γ) Μεριμνά για την έγκαιρη, ταχεία και αποτελεσματική 
ρύθμιση των ζητημάτων διοικητικής υποστήριξης του έρ¬ 
γου της Επιτροπής. 

δ) Παραλαμβάνει την αλληλογραφία και φροντίζει για 
τη διεκπεραίωσή της. 

ε) Βεβαιώνει την ακρίβεια των πάσης φύσεως αντιγρά¬ 
φων και φωτοτυπιών. 

στ) Βεβαιώνει το γνήσιο της υπογραφής του προσωπι¬ 
κού της Γ ραμματείας, των μελών της Επιτροπής και των 
πολιτών. 

ζ) Παραλαμβάνει από το Εθνικό Τυπογραφείο τα φύλλα 
της Εφημερίδας της Κυβερνήσεως, καθώς και άλλα έντυ¬ 
πα άμεσου ενδιαφέροντος για την Επιτροπή. 

η) Διεκπεραιώνει κάθε θέμα που του ανατίθεται από τον 
Πρόεδρο, τα μέλη της Επιτροπής ή τους επιστημονικούς 
συνεργάτες, το οποίο αναφέρεται στην υποβοήθηση του 
έργου τους. 


Άρθρο 3 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης και του κατά περίπτωση συ- 
ναρμόδιου Υπουργού ως Γ ραμματέας της Επιτροπής, 
καθ’ υπόδειξη του Προέδρου της, αποσπάται, σύμφωνα 
με τους ορισμούς της παρ. 3 του άρθρου 8 του Ν. 2667/ 
1998, ή προσλαμβάνεται μόνιμος υπάλληλος σύμφωνα 
με τις ισχύουσες διατάξεις . Προσόντα διορισμού ορίζο¬ 
νται τα προβλεπόμενα για τον κλάδο ΠΕ Διοικητικού-Οι- 
κονομικού στο Π.Δ. 50/2001 (Α'39). Επιπλέον απαιτείται η 
άριστη γνώση της αγγλικής ή της γαλλικής γλώσσας, και 
η ικανότητα χειρισμού εξοπλισμού πληροφορικής. Κατά 
την προκήρυξη της θέσης μπορεί να απαιτούνται ως πρό¬ 
σθετα προσόντα η γνώση και άλλων ξένων γλωσσών, κα¬ 
θώς και ορισμένος χρόνος επαγγελματικής πείρας. 

2. Οι τρεις θέσεις γραμματειακής και τεχνικής υποστή¬ 
ριξης της Επιτροπής καλύπτονται από δύο υπαλλήλους 
με προσόντα διορισμού τα προβλεπόμενα για τον κλάδο 
ΤΕ Διοικητικού-Λογιστικού στο Π.Δ. 50/2001 (Α' 39) και 
έναν υπάλληλο με προσόντα διορισμού τα προβλεπόμε¬ 
να για τον κλάδο ΤΕ Πληροφορικής στο Π.Δ. 50/2001 (Α' 
39). Επιπλέον απαιτείται η άριστη γνώση μίας ξένης 
γλώσσας και, για τις θέσεις Διοικητικού-Λογιστικού, η ικα¬ 
νότητα χειρισμού εξοπλισμού πληροφορικής. Η κάλυψη 
αυτών των θέσεων γίνεται με απόσπαση δημοσίων υπαλ¬ 
λήλων ή υπαλλήλων Ν.Π.Δ.Δ. ή εργαζομένων με σύμβαση 
εργασίας ορισμένου ή αορίστου χρόνου στο Δημόσιο, τα 
Ν.Π.Δ.Δ. ήτα Ν.Π.Ι.Δ. οποιοσδήποτε μορφής που τελούν 
υπό τον άμεσο ή έμμεσο έλεγχο του Κράτους, σύμφωνα 
με την παράγραφο 2βτου άρθρου 8 του Ν. 2667/1998 (Α' 
281). 

3. Οι αποδοχές του Γραμματέα, εφόσον εκείνος προ- 
σληφθεί με σύμβαση εργασίας ιδιωτικού δικαίου αορί¬ 
στου χρόνου κατ’ εφαρμογή της παραγράφου 1 του πα¬ 
ρόντος άρθρου, ορίζονται στο 80% του συνόλου των πά¬ 
σης φύσεως αποδοχών, που αντιστοιχούν κάθε φορά 
στον 2ο βαθμό κατηγορίας ειδικών θέσεων. Η Γενική 
Γραμματεία του Υπουργικού Συμβουλίου επιβαρύνεται 
με την πληρωμή των παραπάνω αποδοχών. 

Οι αποδοχές του Γ ραμματέα, εφόσον εκείνος αποσπα- 
σθεί κατ’ εφαρμογή της παραγράφου 1 του παρόντος άρ¬ 
θρου, είναι εκείνες της θέσης από την οποία έχει απο- 
σπασθεί, προσαυξημένες κατά 60% του βασικού μισθού 
του 2ου βαθμού κατηγορίας ειδικών θέσεων. Η υπηρεσία 
προέλευσης του Γ ραμματέα εξακολουθεί να επιβαρύνε¬ 
ται με την πληρωμή των αποδοχών, και η Γ ενική Γ ραμμα¬ 
τεία του Υπουργικού Συμβουλίου επιβαρύνεται με την 
πληρωμή του ποσοστού της προσαύξησης. 

Σε κάθε περίπτωση, στις αποδοχές του Γραμματέα 
προστίθεται επί πλέον η αποζημίωση που προβλέπεται 
για την συμμετοχή του στις συνεδριάσεις της Επιτροπής 
και των Τμημάτων της. 

Οι αποδοχές των άλλων υπαλλήλων της γραμματείας 
είναι εκείνες των θέσεων από τις οποίες έχουν αποσπα- 
σθεί, προσαυξημένες σε ποσοστό 30% του βασικού μι¬ 
σθού του 2ου βαθμού κατηγορίας ειδικών θέσεων. Η υπη¬ 
ρεσία προέλευσης του υπαλλήλου εξακολουθεί να επιβα¬ 
ρύνεται με την πληρωμή των αποδοχών, και η Γενική 
Γ ραμματεία του Υπουργικού Συμβουλίου επιβαρύνεται 
με την πληρωμή του ποσοστού της προσαύξησης. 

4. Η πρόσληψη στη Γραμματείατης Επιτροπής συνεπά¬ 
γεται αναστολή της άσκησης του δικηγορικού λειτουργή¬ 
ματος ή άλλου ελεύθερου επαγγέλματος. 

Άρθρο 4 

1. Η υπηρεσία των αποσπωμένων υπαλλήλων στη Γραμ- 
ματεία της Επιτροπής λογίζεται ως χρόνος πραγματικής 
υπηρεσίας στους φορείς στους οποίους ανήκουν οργανι¬ 
κά και λαμβάνεται υπόψη κατά τις κρίσεις για την προα¬ 
γωγή των υπαλλήλων αυτών. 

2. Για το προσωπικό αυτό συντάσσονται από τον Πρόε¬ 
δρο της Επιτροπής οι προβλεπόμενες κατά περίπτωση 
εκθέσεις αξιολόγησης, κατ’ εφαρμογή των διατάξεωντου 
Υπαλληλικού Κώδικα ή των διατάξεων που διέπουν την 
υπηρεσία από την οποία έχουν αποσπαστεί οι συγκεκρι¬ 
μένοι υπάλληλοι και διαβιβάζονται στις υπηρεσίες, στις 
οποίες ανήκουν. 

Άρθρο 5 

1. Οι δαπάνες λειτουργίας της Γραμματείας βαρύνουν 
τον προϋπολογισμό της Γ ενικής Γ ραμματείας του Υπουρ¬ 
γικού Συμβουλίου, όπου και εγγράφονται οι αναγκαίες πι¬ 
στώσεις σε ειδικό φορέα. 

2. Η διάθεση των πιστώσεων και η διενέργεια των αντι¬ 
στοίχων δαπανών γίνεται από το Γ ενικό Γ ραμματέα του 
Υπουργικού Συμβουλίου, ως κύριο διατάκτη, μετά από 
πρόταση του Προέδρου της Επιτροπής. 

3. Η διοικητική, τεχνική και οικονομική εξυπηρέτηση της 
Γ ραμματείας ασκείται από τις αντίστοιχες υπηρεσιακές 
μονάδες της Γενικής Γ ραμματείας του Υπουργικού Συμ¬ 
βουλίου. 

Άρθρο 6 

Στόν Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 


Αθήνα, 22 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΑΠΟΚΕΝΤΡΩΣΗΣ 

Λ.ΤΖΑΝΗΣ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Γ. ΔΡΥΣ 

-♦ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 377 
Τροποποίηση του εδαφ. β'του άρθρ.13ατου κανονισμού 
λειτουργίας του Ταμείου Συντάξεωντου Προσωπικού 
της Τράπεζας της Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του αρθρ.3 του Ν. 861/79 (Α, 2) όπως 


αντικαταστάθηκε με τις διατάξεις του άρθ. 8 του Ν. 
1276/82 (Α, 100). 

2. Τις διατάξεις των άρθρων 23 παρ 1, 24 παρ.1 και 2 
περ. γ, 26 παρ.1, 27 παρ.1 περ.δ και 29Ατου Ν. 1558/85 
(Α' 137) όπως το τελευταίο άρθρο προστέθηκε με τις δια- 
τάξειςτου άρθρ. 27του Ν.2081/92 (Α, 154), καιαντικατα- 
στάθηκε με το άρθρο 1 παρ. 2α του Ν. 2469/97 (Α, 38). 

3. Τις διατάξεις του Π.Δ/τος 372/14.9.95 «Μεταφορά 
της Γ.Γ.Κ.Α. από το Υπουργείο Υγείας Πρόνοιας και Κοι¬ 
νωνικών Ασφαλίσεων, στο Υπουργείο Εργασίας» (Α, 201). 

4. Τις συνδυασμένες διατάξεις των παρ.1 εδάφιο πρώ¬ 
το και 4 εδάφιο τελευταίο του άρθρ.33 του Ν.2843/2000 
(Α, 219). 

5. Την αριθ. 1039386/441/Α.0006/2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β, 571). 

6. Την αριθ. 80027/8.5.2000 Απόφαση του Πρωθυπουρ¬ 
γού και Υπουργού Εργασίας και Κοιν. Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» (Β, 610). 

7. Το γεγονός ότι από τις διατάξεις του Δ/τος αυτού δεν 
προκαλείται δαπάνη σε βάρος του Προϋπολογισμού του 
Ταμείου, αντίθετα θα προκύπτουν έσοδα τα οποία δεν 
μπορεί να προσδιοριστούν καθότι θα είναι ανάλογα εκά- 
στοτε του ποσού του χορηγουμένου τοκοχρεωλυτικού 
δανείου, του ύψους του επιτοκίου και του χρόνου εξό¬ 
φλησης αυτού. 

8. Την γνώμη του Δ.Σ. του Ταμείου Συντάξεων Προσω¬ 
πικού της Τράπεζας της Ελλάδος που διατυπώθηκε στην 
617/10.1.2001 συνεδρίαση αυτού. 

9. Την 418/18.7.2001 γνωμοδότηση του Συμβουλίου της 
Επικράτειας με πρόταση του Υφυπουργού Εργασίας και 
Κοινωνικών Ασφαλίσεων και του Υφυπουργού Οικονομι¬ 
κών, αποφασίζουμε: 

Αρθρο μόνο 

Το εδ. β' του άρθρ. 13α του Κανονισμού λειτουργίας του 
Ταμείου Συντάξεων του Προσωπικού της Τραπέζης της 
Ελλάδος, όπως τροποποιήθηκε με την 45/3/1524/1.4.76 
απόφαση του Υπουργού Κοιν.Υπηρεσιών (ΦΕΚ 502/Β) και 
αντικαταστάθηκε με τις διατάξεις του άρθρου μόνο του 
Π.Δ/τος 366/87 (ΦΕΚ 163/Α) και ισχύει σήμερα αντικαθί¬ 
σταται ως εξής: 

«β) Σε εξαιρετικές περιπτώσεις, κατά την κρίση του Δ.Σ. 
του Ταμείου, ανεξάρτητα από το χορηγούμενο δάνειο κα¬ 
τά τις διατάξεις του προηγουμένου εδαφίου, μπορεί να 
χορηγείται δάνειο στους συνταξιούχους για κάλυψη επι¬ 
τακτικών και επιβεβλημένων αναγκών αυτών, μέχρι του 
ποσού τριών (3) μηνιαίων συντάξεων, με ετήσιο τόκο ορι¬ 
ζόμενο με απόφαση του Δ.Σ. του Ταμείου και μέσα στα 
πλαίσια των εκάστοτε αποφάσεων της Επιτροπής Νομι¬ 
σματικών και Πιστωτικών θεμάτων της Τ ράπεζας της Ελ¬ 
λάδος. 

Η εξόφληση του δανείου αυτού γίνεται σε τριάντα έξι 
(36) μηνιαίες τοκοχρεωλυτικές δόσεις, παρακρατουμέ¬ 
νων από την καταβαλλόμενη μηνιαία σύνταξη με αρχή την 
1η του μεθεπόμενου μήνα της χορήγησης του δανείου». 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε την δημοσίευση και εκτέλεση του παρό¬ 
ντος Διατάγματος. 

Αθήνα, 22 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΝΙΚΟΣ ΦΑΡΜΑΚΗΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 378 
Τροποποίηση του Π.Δ. 342/2000 (ΦΕΚ 296 Α’) «Αύξηση 
του ανωτάτου ορίου του ευεργετικού υπολογισμού 
ημερών ποινής καταδίκων και υποδίκων λόγω εργα¬ 
σίας» και του Π.Δ. 107/2001 (ΦΕΚ97Α’) «Ευεργετικός 
υπολογισμός ημερών ποινής καταδίκων και υποδίκων 
για εργασία ή απασχόληση σε προγράμματα ή σπου¬ 
δές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 46 του 
Νόμου 2776/1999 (ΦΕΚ 291 Α’). 

2. Τις διατάξεις του άρθρου 29Α’του Νόμου 1558/1985 
(ΦΕΚ 137 Α’) όπως συμπληρώθηκαν με το άρθρο 27 του 
Ν.2081/1992 (ΦΕΚ 154 Α’) και τροποποιήθηκαν με το άρ¬ 
θρο 1 παράγραφος2ατου Νόμου 2469/1997 (ΦΕΚ38Α’). 

3. Την ανάγκη ενδυνάμωσης όχι μόνο της λειτουργίας 
των αγροτικών φυλακών ως παραγωγικών μονάδων με 
σημαντικό έργο, αλλά και των συνεργείων οικοδομικών 
και τεχνικών εργασιών, που συγκροτούνται εκτάκτως από 
κρατούμενους. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

5. Την υπ’ αριθ.542/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Δικαι¬ 
οσύνης, αποφασίζουμε: 

Άρθρο 1 

Το άρθρο μόνο του Π.Δ. 342/2000 (ΦΕΚ 296 Α’) τροπο¬ 
ποιείται ως εξής: 

«Το μέτρο του ευεργετικού υπολογισμού ημερών ποι¬ 
νής για κατάδικους ή υποδίκους ορίζεται σε δύο και μισή 
ημέρες εκτιτέας ποινής για κάθε ημέρα εργασίας τους α) 
σε αγροτική ή κτηνοτροφική μονάδα αγροτικής φυλακής 
ή αγροτικού σωφρονιστικού καταστήματος ανηλίκων και 
β) σε συνεργεία οικοδομικών και τεχνικών εργασιών, που 
συγκροτούνται εκτάκτως και για συγκεκριμένο έργο σε 
οποιαδήποτε φυλακή, ακόμη και διαφορετική αυτής στην 
οποία κρατούνται, ή σε άλλα δημόσια κτίρια». 

Άρθρο 2 

Καταργείται η διάταξη του άρθρου 1 παράγραφος 1 
περ. αεδ. β’του Π.Δ. 107/2001 (ΦΕΚ 97Α’). 


Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 379 
Διορισμός ή πρόσληψη πολιτών της Ευρωπαϊκής Ένω¬ 
σης στο Υπουργείο Εμπορικής Ναυτιλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 2 του άρθρου 1 του Ν. 2431/1996 «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση» (ΑΊ75), 

β) του Π. Δ/τος 242/1999 «Οργανισμός Υπουργείου 
Εμπορικής Ναυτιλίας» (Α' 201), 

γ) του άρθρου 29 Α'του Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων κ.λ.π.» (ΑΊ54) και τροποποιήθηκε με τις δια¬ 
τάξεις του α' εδαφίου της παρ. 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» 
(Α' 38). 

2. Το γεγονός ότι από τις διατάξεις του παρόντος Π. 
Δ/τος δεν προκαλείται δαπάνη σε βάρος του Κρατικού 
Προϋπολογισμού. 

3. Την αριθ. ΔΙΔΚ/Φ.1/2/11187/12.5.2000 Απόφαση του 
Πρωθυπουργού και της Υπουργού ΥΠΕΣΔΔΑ «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης Λεωνίδα Τζανή και 
Κωνσταντίνο Καϊσερλή» (ΦΕΚ 630). 

4. Την αριθ. 382/2001 γνωμοδότηση του Συμβουλίου 
της Επικράτειας. 

Με πρόταση των Υπουργών Εθνικής Οικονομίας και 
Εμπορικής Ναυτιλίας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Θέσεις στις οποίες επιτρέπεται ο διορισμός ή 
πρόσληψη πολιτών των Κρατών-Μελών 
της Ευρωπαϊκής Ένωσης 

Καθορίζουμε, κατά κατηγορία, κλάδο και ειδικότητα, τις 
θέσεις προσωπικού του Υπουργείου Εμπορικής Ναυτι¬ 
λίας, στις οποίες επιτρέπεται ο διορισμός ή η πρόσληψη 
πολιτών των Κρατών-Μελών της Ευρωπαϊκής Ένωσης, 
ως εξής: 

ΠΟΛΙΤΙΚΟ ΠΡΟΣΩΠΙΚΟ 


ΚΑΤΗΓΟΡΙΑ-ΚΛΑΔΟΣ 

ΕΙΔΙΚΟΤΗΤΑ 

ΠΕ Διοΐκητικόο-Οικονομικός 


(ΪΕ Ναυπηγών Μηχανικών 


ΠΕ Ηλεκτρολόγων Μηχανολόγων Μηχανικών ή 
Ηλεκτρολόγων Μηχανικών ή Μηχανολόγων 
Μηχανικών 


ΠΕ Πολιτικών Μηχανικών 


ΠΕ Αρχιτεκτόνων 


ΠΕ Χημικών Μηχανικών 


ΠΕ Ιατρών Ειδικοτήτων και Ελεγκτών 


ΠΕ Μεταψραστών-Διερμηνεων 

* Αγγλικής Γλώσσας 

- Γαλλικής Γλώσσας 

- Αγγλικής/Γ αλλικής Γλώσσας 

ΤΕ Διοικητικός-Λογιστικός 


ΤΕ Ναυπηγών 


ΤΕ Τεχνολογικών Εφαρμογών 

- Δομικού 

- Τεχνολόγων Ηλεκτρολόγων ή 
Τεχνολόγων Μηχανολόγων 

ΤΕ Νοσηλευτικής 


ΤΕ Ναυτικών 

I 

- Πλοιάρχου 

- Μηχανικού 

- ΡαάιοτηλένραΦητή 

ΤΕ Βιβλιοθηκονόμων 


ΔΕ Διοικητικός-Λογιστικός 


ΔΕ Στενογράφων-Δακτυλογράφων 


ΔΕ Βιβλιοθηκάριων 

. 

ΔΕ Μεταψραστών-Διερμηνέων 

- Αγγλικής ή Γαλλικής Γλώσσας 

ΔΕ Ναυτικών 

- Πλοιάρχων 

- Μηχανικών 

- Ραδιοτηλεγραφητών 

ΔΕ Τεχνικός 

- Σχεδιαστή 

- Οδηγού 

- Ηλεκτροτεχνίτη 

- Συντηρητή κτιριακών 
εγκαταστάσεων 

- Ηλεκτρονικού 

- Μηχανοτεχνίτη 

- Ηλεκτρολόγου 

ΔΕ Τηλεφωνητών 

-1 

ΥΕ Βοηθητικού Προσωπικού 

- Φυλάκων-Νυκτοφυλάκων 

- Κλητήρων 

- Εργατών 

ΥΕ Προσωπικού Καθαριότητας 


| Εποχικό προσωπικό ανωτέρω ειδικοτήτων .] 

ΠΡΟΣΩΠΙΚΟ ΠΛΟΗΓΙΚΩΝ ΣΤΑΘΜΩΝ 


ΚΛΑΔΟΣ 

• 

Αρχιπλοηγών-Πλοργών 


Κυβερνητών Πλοηγίδων 


Μηχανοδηγών Πλοηγίδων 


Πρυμνοδετών 

- - — ----- 

Ναυττηγοξυλουργών 



ΕΚΠΑΙΔΕΥΤΙΚΟ ΠΡΟΣΩΠΙΚΟ 
I. ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ 


ΒΑΘΜΙΔΑ 

ΕΙΔΙΚΟΤΗΤΑ 

Καθηγητές-Εττίκουροι Καθηγητές 

- Ναυτικών Μαθημάτων 

- Γενικών και Τεχνικών 
Μαθημάτων 

Επιμελητές 

- Ναυτικών Μαθημάτων 

- Γενικών και Τεχνικών 
Μαθημάτων 

Καθηγητές Ειδικών Μαθημάτων 

- Αγγλικής Γλώσσας 

- Φυσικής Αγωγής 

Εκπαιδευτικοί Συνεργάτες 


II. ΚΕΝΤΡΑ ΕΠΙΜΟΡΦΩΣΗΣ ΣΤΕΛΕΧΩΝ ΕΜΠΟΡΙΚΟΥ ΝΑΥΤΙΚΟΥ 


Διευθυντής Σπουδών 


Βοηθός Δ/ντή Σπουδών 


Καθηγητής 

- Ραδιοεπικοινωνιών/ 
Ραδιοηλεκτρονικών 

- Εργαστηρίων Ηλεκτρονικών 

- Αγγλικής Γλώσσας 

Βοηθός Καθηγητή 

- Εργαστηρίων Ηλεκτρονικών 

Ωρομίσθιο εκπαιδευτικό προσωπικό 


III. ΣΧΟΛΗ ΣΩΣΤΙΚΩΝ ΠΥΡΟΣΒΕΣΤΙΚΩΝ ΜΕΣΩΝ 


Διευθυντής Σπουδών 


Ναύκληρος 






Οοουίσθιο Εκπαιδευτικό Ποοσωπικό 1 

IV, ΔΗΜΟΣΙΑ ΣΧΟΛΗ ΕΜΠΟΡΙΚΟΥ 
ΝΑΥΤΙΚΟΥ/ΜΕΤΕΚΠΑΙΔΕΥΣΗΣ/ΘΑΛΑΜΗΠΟΛΩΝ 


Ωρομίσθιο εκπαιδευτικό προσωπικό 


ΕΙΔΙΚΟ ΤΕΧΝΙΚΟ ΠΡΟΣΩΠΙΚΟ 
ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙΚΟΥ 


Ειδικό Τεχνικό Προσωπικό 


Άρθρο 2 

Θέσεις στις οποίες δεν επιτρέπεται ο διορισμός ή η πρόσληψη πολιτών των 
Κρατών-Μελών της Ευρωπαϊκής Ένωσης. 

Καθορίζουμε κατά κατηγορία, κλάδο και ειδικότητα τις θέσεις προσωπικού του 
Υπουργείου Εμπορικής Ναυτιλίας, στις οποίες δεν επιτρέπεται ο διορισμός ή η πρόσληψη 
πολιτών των Κρατών-Μελών της Ευρωπαϊκής Ένωσης, λόγω συνδρομής των 
προϋποθέσεων της άμεσης ή,έμμεσης συμμετοχής στην άσκηση δημόσιας εξουσίας και 
άσκησης καθηκόντων που έχουν ως αντικείμενο τη διασφάλιση των γενικών συμφερόντων 
του Κράτους, ως εξής: 


1, ΠΡΟΣΩΠΙΚΟ ΛΙΜΕΝΙΚΟΥ ΣΩΜΑΤΟΣ 

Όλων των βαθμών και ειδικοτήτων 

2.ΠΟΛΙΤΙΚΟ ΠΡΟΣΩΠΙΚΟ 


Α. 


ΚΑΤΗΓΟΡΙΑ-ΚΛΑΔΟΣ 

ΕΓΔΙΚΟΤΗΤΑ 

ΠΕ Πληροφορικής 

- Επιστήμης των υπολογιστών 

- Μ ηχ/κών Η/Υ 

ΤΕ Πληροφορικής 

! 

- Πληροφορικής 

- Ηλεκτρονικών Υπολογιστικών 
Συστημάτων 

ΔΕ Προσωπικού Η/Υ 

- Προγραμματιστών Η/Υ 

- Χειριστών Η/Υ ή Χειριστών 
διατρητικών μηχανών 

| Θέσεις Προϊσταμένων οργανικών μονάδων στις οποίες προβλέπεται ότι μπορούν να 

προΐστανται υπάλληλοι των πιο πάνω Κατηγοριών και Κλάδων 

Εποχικό προσωπικό ανωτέρω ειδικοτήτων 

Β. Οι πολίτες της Ε.Ε. δεν μπορούν να καταλαμβάνουν 
με οποιοδήποτε τρόπο τις θέσεις του Γενικού Διευθυντού 
Διοικητικής Υποστήριξης, του Προϊσταμένου της Διεύ¬ 
θυνσης Πολιτικού Προσωπικού και των Προϊσταμένων 
των Τμημάτων Πολιτικής Άμυνας της Διεύθυνσης Πολιτι¬ 
κής Σχεδίασης Έκτακτης Ανάγκης, Πολιτικού Προσωπι¬ 
κού και Εκπαιδευτικού Προσωπικού Δημόσιας Ναυτικής 
Εκπαίδευσης της Διεύθυνσης Πολιτικού Προσωπικού. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 18 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 

-♦- 

(5) 

Αύξηση ορίων προστίμου του άρθρου 45 του Ν.Δ. 

187/73. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 272παρ. 1 του Ν.Δ. 187/73 
«Περί Κ.Δ.Ν.Δ.» (Α’ 261). 

2. Τις διατάξεις του άρθρου μόνου του Π.Δ. 245/93 «Πε¬ 
ριορισμός συναρμοδιοτήτων κατά την έκδοση προεδρι¬ 
κών διαταγμάτων σε θέματα αρμοδιότητας Υπουργείου 
Εμπορικής Ναυτιλίας» (ΑΊ08). 

3. Τις διατάξειςτου Ν. 3141/1955 «Περίσυστάσεωςπα¬ 
ρά τω ΥΕΝ, Συμβουλίου Εμπορικού Ναυτικού» (Α43). 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α’ 137), που προστέθηκε με το άρ¬ 
θρο 27 του Ν. 2081/92 (Α’ 154) και τροποποιήθηκε με το 
άρθρο 1 παρ. 2ατου Ν. 2469/97 (Α’ 38). 

5. Την με αριθ. 1039386/441/Α0006/21.4.2000 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β-571/21.4.2000). 

6. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

7. Την με αριθμ. 353/7.5.2001 γνωμοδότηση του Συμ¬ 
βουλίου Εμπορικού Ναυτικού. 

8. Την με αριθμ. 458/24.7.2001 γνωμοδότηση του Συμ¬ 
βουλίου Επικράτειας, μετά από πρόταση του Υπουργού 
Εμπορικής Ναυτιλίας και του Υφυπουργού Οικονομικών, 
αποφασίζουμε: 


Άρθρο Ιο 

1. Τα όρια του προστίμου, το οποίον προβλέπεται από 
την παράγραφο 1 του άρθρου 45 του Ν.Δ. 187/73 (ΦΕΚ 
Α’ 261), όπως αυτά τροποποιήθηκαν με το Π.Δ. 301/94 
(ΦΕΚΑ’ 159),αυξάνονται σε 45.000.000 δρχ.ή 132062 ΕΥ¬ 
ΡΩ το ανώτατο και σε 100.000 δραχμές ή 293 ΕΥΡΩ το κα- 
τώτατο. 

2. Από της ενάρξεως ισχύος του παρόντος διατάγμα¬ 
τος, παύει η ισχύς του Π.Δ. 301/94 (ΦΕΚΑ’ 159/94). 

Άρθρο 2ο 

Η ισχύς του παρόντος Διατάγματος αρχίζει δύο μήνες 
μετά την δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 16 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

-♦- 

( 6 ) 

Κύρωση Κανονισμού περί μεγίστου χρόνου απασχόλη¬ 
σης πληρωμάτων Ε/Γ και Ε/Γ-Ο/Γ ταχυπλόων πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Ταάρθρα4,5,9και13τουΝ. 1045/80 (Α'95)«Περίκυ- 
ρώσεως της υπογραφείσης στο Λονδίνο Διεθνούς Συμ- 
βάσεως περί ασφαλείας της ανθρώπινης ζωής εν θαλάσ¬ 
ση 1974 και περί άλλων τινών διατάξεων». 

2. Το Π.Δ. 74/1996 (Α' 58) «Κύρωση κεφαλαίων IX, X και 
XI της Διεθνούς Σύμβασης για την ασφάλεια της ανθρώ¬ 
πινης ζωής στη θάλασσα, 1974, όπως αυτά υιοθετήθηκαν 
την 24 Μαϊου 1994 με την Απόφαση 1/94 της Διάσκεψης 
των Συμβαλλομένων στην Διεθνή Σύμβαση για την ασφά¬ 
λεια της ανθρώπινης ζωής στη θάλασσα, 1974, Κρατών». 

3. Το Π.Δ. 103/99 (Α' 110) «Κανόνες και πρότυπα ασφα¬ 
λείας για τα επιβατηγό πλοία σύμφωνα με την οδηγία 
98/18/ΕΚτου Συμβουλίου της 17ης Μαρτίου 1998». 

4. Το άρθρο 29Ατου Ν. 1558/85 (ΑΊ37) όπως προστέ¬ 
θηκε με το άρθρο 27 του Ν. 2081/92 (ΑΊ54) και τροπο¬ 
ποιήθηκε με το άρθρο 1 παρ. 2α του Ν. 2469/97(Α'38). 

5. Την αριθμ. 3521.1/6/2000/25.5.2000 (Β' 690) Απόφα¬ 
ση ΥΕΝ. 

6. Την αριθμ. 352/2001 γνωμοδότηση του Συμβουλίου 
Εμπορικού Ναυτικού (Σ.Ε.Ν.). 




ΦΕΚ252 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

8. Την αριθμ. 558/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

Άρθρο 1 

Κυρώνουμε τον Κανονισμό περί μεγίστου χρόνου απο- 
σχόλησης πληρωμάτων Ε/Γ και Ε/Γ-Ο/Γταχυπλόων πλοί¬ 
ων, που εγκρίθηκε με την αριθμ. 3521.1/6/2000 (Β’ 690) 
Απόφαση ΥΕΝ, ως ακολούθως: 

ΚΑΝΟΝΙΣΜΟΣ 

Α. Ο χρόνος απασχόλησηςτωνπληρωμάτωντων Ε/Γ και 
Ε/Γ-Ο/Γ πλοίων που εκτελούν πλόες εσωτερικού και εμπί¬ 
πτουν στην εφαρμογή του Κώδικα Ταχυπλόων Πλοίων 
του Διεθνούς Ναυτιλιακού Οργανισμού (ΙΜΟ) ή του Κώδι¬ 
κα Δυναμικώς Υποστηριζομένων Σκαφών του Διεθνούς 
Ναυτιλιακού Οργανισμού (ΙΜΟ), έχει ως ακολούθως: 

Οκτώ (8) ώρες απασχόλησης ημερησίως μη δυνάμενη 
να παραταθεί πέραν των δύο (2) ωρών ανά 24ωρο. 

Σε εξαιρετικές περιπτώσεις είναι δυνατή η ημερήσια 
απασχόληση μέχρι μία (1) επιπλέον ώρα δηλαδή ένδεκα 
(11) ώρες συνολικά, υπό την προϋπόθεση ότι σε περίοδο 
επτά ημερών το σύνολο των ωρών απασχόλησης δεν θα 
υπερβαίνει τις εβδομήντα (70) ώρες. 

Ο προαναφερόμενος χρόνος απασχόλησης θα αναφέ- 
ρεται στην άδεια λειτουργίας του κάθε ταχυπλόου πλοί¬ 
ου. 

Ο χρόνος απασχόλησης είναι συνεχής από την έναρξη 
άσκησης των καθηκόντωντης ειδικότητος του ναυτικού. 

Β. Η εφαρμογή της απαίτησης περί χρόνου απασχόλη¬ 
σης ελέγχεται με βάση αρχείο στο οποίο καταγράφεται ο 
ημερήσιος χρόνος απασχόλησης κάθε μέλους του πλη¬ 
ρώματος του ταχυπλόου πλοίου. Η ύπαρξη και τήρηση 
του αρχείου αποτελεί στοιχείο για την χορήγηση και δια¬ 
τήρηση της άδειας λειτουργίας του ταχυπλόου πλοίου. 

Γ. Παρεκκλίσεις από την εφαρμογή της απαίτησης περί 
χρόνου απασχόλησης επιτρέπονται: 

α. σε περίπτωση επείγουσας ανάγκης που αφορά την 
ασφάλεια του ταχυπλόου πλοίου, των επιβαινόντων και 
του φορτίου ή την παροχή βοήθειας σε πλοία ή πρόσωπα 
που βρίσκονται σε κίνδυνο. 

β. σε περιπτώσεις γυμνασίων. 

γ. σε περιπτώσεις ουσιωδών εργασιών επίτου πλοίου οι 
οποίες για λόγους ασφαλείας, προστασίας του θαλασσί¬ 
ου περιβάλλοντος, δημοσίου συμφέροντος, δεν είναι δυ¬ 


νατόν να καθυστερήσουν ή δεν μπορούσαν να προβλε- 
φθούν κατά την έναρξη του πλου. 

Δ. Υπεύθυνοι για τηντήρηση του παρόντος Κανονισμού 
και την μη εκτέλεση πλόων σε περίπτωση υπέρβασης του 
χρόνου απασχόλησης είναι οι πλοίαρχοι των ταχυπλόων 
πλοίων: 

Οι πλοιοκτήτες ή διαχειριστές των ταχυπλόων πλοίων 
υποχρεούνται να λαμβάνουν κάθε αναγκαίο μέτρο για την 
τήρηση του παρόντος Κανονισμού. 

Ε. Αν για την εφαρμογή του παρόντος ο πλοιοκτήτης ή 
ο διαχειριστής επιλέξει την χρησιμοποίηση διπλού πλη¬ 
ρώματος, ή την εναλλακτική χρησιμοποίηση πληρωμά¬ 
των, οι σχετικοί όροι καθορίζονται από το ΥΕΝ και κατα¬ 
χωρίζονται στην άδεια λειτουργίας του ταχυπλόου πλοί¬ 
ου. 

Άρθρο 2 

Αρμόδιες Αρχές για τον έλεγχο εφαρμογής του κυρού- 
μενου δια του παρόντος Κανονισμού, την βεβαίωση πα¬ 
ραβάσεων και την επιβολή κυρώσεων είναι οι Λιμενικές 
Αρχές. 

Άρθρο 3 

α. Στους παραβάτες του κυρούμενου δια του παρόντος 
Κανονισμού, ανεξάρτητα από τυχόν ποινικές ή / και πει¬ 
θαρχικές κυρώσεις, επιβάλλονται οι κυρώσεις του άρ¬ 
θρου 45 του Ν.Δ. 187/73 περί Κώδικος Δημοσίου Ναυτι¬ 
κού Δικαίου. 

β. Σε περίπτωση διαπίστωσης παράβασης που αφορά 
τηντήρηση του χρόνου απασχόλησης, όπως καθορίζεται 
με τον κυρούμενο δια του παρόντος Κανονισμό, και μέχρι 
διαπίστωσης αποκατάστασης από τις Αρχές που αναφέ- 
ρονται στο άρθρο 2, δεν επιτρέπεται ο απόπλους του τα¬ 
χυπλόου πλοίου. 

Άρθρο 4 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 12 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

Θ-ΙΤ13Π: \Λ/θΐ3ΙΤ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713- 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 

4135 228 
(061) 638 109 -110 
(0651) 87215 
(0531) 22 858 
(041)597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτιεί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπΐθίτίθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























